Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18, 47/20 i 134/20) a u vezi s člankom 
18. Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20) i u vezi s člankom 5. Zakona o izmjeni 1 dopunama 
Zakona o zaštiti pučanstva od zaraznih bolesti (,Narodne novine“ broj 134/20) i članka 
22.a Zakona o sustavu civilne zaštite (,Narodne novine“ broj 82/15, 118/18, 31/20 i 
20/21) Stožer civilne zaštite Republike Hrvatske, 24. ožujka 2021., donosi 


ODLUKU 
o uvođenju nužnih epidemioloških mjera 
za područje Karlovačke županije 


|. 
Na prijedlog Stožera civilne zaštite Karlovačke županije uvode se nužne 
epidemiološke mjere za područje Karlovačke županije. 


li. 
Nužne mjere iz točke I. ove Odluke su: 

- obustava održavanja svih radionica, uključujući i dječje radionice i igraonice 

- < škole stranih jezika nastavu mogu održavati samo on-line ili na drugi način za 
održavanje kontakata na daljinu 

- < obvezno korištenje maski za lice ili medicinskih maski na otvorenim prostorima 
gdje se očekuje veći protok ljudi (tržnice, prostori oko trgovačkih centara i sl.) 
bez obzira na fizički razmak 

- zabrana svih treninga u zatvorenim prostorima osim za klubove koji se natječu 
u 1. i 2. rangu natjecanja u seniorskoj konkurenciji i u 1. rangu natjecanja u 
juniorskoj konkurenciji na nacionalnoj razini u ekipnim sportovima, kao i klubove 
koji se u individualnim (pojedinačnim) sportovima natječu u seniorskoj 
konkurenciji u ekipnim klupskim natjecanjima na nacionalnom nivou u najvišem 
rangu u liga sustavu natjecanja te treninga i natjecanja kategoriziranih sportaša 
u individualnim sportovima (pojedinačnim) i sportaša nacionalne razine koji se 
pripremaju za europska i svjetska natjecanja sukladno popisu koji, na prijedlog 
Hrvatskog olimpijskog odbora, Hrvatskog paraolimpijskog odbora i Hrvatskog 
sportskog saveza gluhih, odobri Ministarstvo turizma i sporta 

- poslodavci su obvezni u svojim prostorima provoditi pojačanu kontrolu 
pridržavanja svih epidemioloških mjera 

- preporuka pojačane kontrole provođenja svih epidemioloških mjera u 
ustanovama predškolskog odgoja i visokog obrazovanja. 


Zadužuju se stožeri jedinica lokalne samouprave za provođenje pojačanog nadzora 
pridržavanja propisanih epidemioloških mjera. 


IV. 
Nužne epidemiološke mjere iz ove Odluke određuju se u trajanju do 11. travnja 2021. 








V. 
Ova Odluka objavit će se u ,Narodnim novinama“, a stupa na snagu 25. ožujka 2021. 

Zagreb, 24. ožujka 2021. 

